Ako ľudské bytosti máme jednu vec určite spoločnú – túžbu žiť v lepšom svete. Dobrou správou je, že každý z nás má tu schopnosť zmeniť miesto, kde pracujeme a žijeme k lepšiemu. Najlepšou metódou ako na to, je začať budovať svet okolo nás taký, v akom by sme chceli žiť.
Ekologické podnikanie a trvalá udržateľnosť je neoddeliteľnou súčasťou riadenia celého holdingu Packeta Group. Keďže sme súčasťou dnešného klimatického problému, musíme byť aj súčasťou zajtrajšieho riešenia. Dnes sa rozhodujeme, v akom svete budeme my a naše deti žiť o 30 rokov.
Našou ambíciou je zlepšovať ponúkané služby prostredníctvom inovácií a inteligentných riešení, ktoré by zároveň znížili našu ekologickú stopu. Predovšetkým ide o aktivity, ktoré majú pozitívny vplyv na životné prostredie, na zákazníkov aj na zamestnancov a sú v súlade s cieľmi trvalo udržateľného rozvoja.
Jedným z riešení je napríklad digitalizácia a automatizácia procesov zvyšujúcich rýchlosť doručovania. Náš algoritmus plánovania trás navrhuje efektívnejšie trasy a čas rozvozov, vďaka ktorým dosahujeme významné úspory paliva a minimalizujeme dopady na životné prostredie.
Snáď najdôležitejším krokom, ktorý robíme pre klimaticky efektívnu prepravu, je doručovanie na výdajné miesta a do Z-BOXov, ktoré sú jednoznačne z hľadiska emisií ekologickejšie. Oproti takému klasickému doručeniu na adresu je doručovanie na tieto kumulované miesta 8 krát efektívnejšie, pretože kuriérom umožňuje doručiť omnoho viac balíkov. Naše Z-BOXy sú navyše napájané solárnymi panelmi a fungujú autonómne iba za potreby minima elektriny. Za deň spotrebujú menej energie ako jedna štandardná LED žiarovka za hodinu!
Našou najväčšou výzvou naďalej ostáva uhlíková neutralita. V logistike sme ešte stále závislí od fosílnych palív a neobnoviteľných prírodných zdrojov. Plánujeme výmenu vozového parku za elektrické autá a postupom času za vodíkové, pretože majú väčší dojazd. Spojili sme preto sily s Českou Technickou Univerzitou a pracujeme na vývoji vodíkovej sústavy pre automobilový sektor. Prvé výsledky na seba nenechali dlho čakať a my sme tak mohli nedávno predstaviť na konferencii v Amsterdame vodíkový automobil pre ekologické doručovanie zásielok.
V rámci plnenia cieľov prevádzkovania prepravy tovaru dlhodobo udržateľným spôsobom sme nedávno spustili pilotný projekt doručovania zásielok na elektrobicykli. Cyklokuriér nielenže doručuje s nulovými emisiami, vo veľkých mestách navyše nezaťažuje už tak prehustenú premávku.
Stretli sme sa pre dobrú vec
Téma udržateľnosti rezonuje celým holdingom naozaj už dlhšiu dobu, čo veľmi citlivo vnímajú aj zamestnanci Packety. Našim kolegom záleží na environmentálnej situácii v meste, v krajine a celkovo vo svete, preto sa rozhodli urobiť pre naše životné prostredie niečo dobré. Dobrovoľníci z bratislavskej centrály sa v jedno nedávne sobotné ráno spolu stretli, aby vyčistili okolie areálu Červený kríž v bratislavskom lesoparku od všetkého čo tam nepatrí. Zbierali odhodené fľaše, čistili potok pretekajúci lesom a snažili sa vyzbierať každý kúsok odpadu, ktorý v lesoparku našli.
Súčasťou dobrovoľníckej skupiny boli aj malí Packeťáci, pre ktorých sme prichystali zábavné a osvetové aktivity. Predovšetkým vzdelávanie detí o životnom prostredí a udržateľnosti vyzbrojí nastupujúcu generáciu k tomu, aby lepšie chránili Zem počas svojho života pre ďalších, ktorí po nich prídu.
"Som hrdá na to, že v Packete podporujeme takéto krásne aktivity a skutočne veľmi ďakujem všetkým kolegom, ktorí v tento deň venovali svoj čas na to, aby urobili niečo dobré pre prostredie, v ktorom žijeme," hovorí Petra Matejíčková, Head of HR v Packeta Slovakia.